**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության քաղաքացիության մասին» 1995 թվականի նոյեմբերի 6-ի ՀՕ-16 օրենքի 27-րդ հոդվածում *«Հայաստանի Հանրապետության կառավարությանն առընթեր Հայաստանի Հանրապետության ոստիկանություն»* բառերը և համապատասխան հոլովաձևերը փոխարինել *«միգրացիայի և քաղաքացիության հարցերով լիազոր պետական մարմին»* բառերով և համապատասխան հոլովաձևերով։

**Հոդված 2. Եզրափակիչ և անցումային դրույթներ**

1. Սույն օրենքն ուժի մեջ է մտնում Միգրացիայի և քաղաքացիության ծառայության պետ նշանակելու մասին վարչապետի որոշումն ուժի մեջ մտնելու օրվանից։
2. Մինչ սույն օրենքի ուժի մեջ մտնելը Հայաստանի Հանրապետության ոստիկանությունում ստացված այն դիմումները, որոնցով եզրակացությունները դեռևս կազմված չեն, փոխանցվում են Միգրացիայի և քաղաքացիության ծառայություն։
3. Մինչև սույն օրենքի ուժի մտնելը Հայաստանի Հանրապետության ոստիկանության կողմից դիմումների հիման վրա կազմված եզրակացությունները Քաղաքացիության հարցերով միջգերատեսչական հանձնաժողով են ուղարկվում Հայաստանի Հանրապետության ոստիկանության կողմից։
4. Սույն օրենքի ուժի մեջ մտնելուց հետո՝ տասնօրյա ժամկետում, Հայաստանի Հանրապետության կառավարության կողմից կատարվում են Քաղաքացիության հարցերով միջգերատեսչական հանձնաժողովի կազմի փոփոխությունները։